
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 218 


20 Μαρτίου 1997 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση αμιγούς κοινοτικής επιχείρησης στην 
Κοινότητας Πάδων Ν. Ιωαννίνων με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ - ΠΟΛΙΤΙ¬ 
ΣΤΙΚΗΣ ΑΝΑΠΤΥΞΗΣ ΚΑΙ ΚΑΤΑΣΚΕΥΩΝ ΠΑΔΩΝ».... 1 
Τροποποίηση του Οργανισμού Εσωτερικής Υπηρεσίας 

της Κοινότητας Καλυβιών Ν. Δωδεκάνησου. 2 

Σύσταση Δημοτικού Γυμναστηρίου, του Δήμου 

Κεκροπίας Ν. Αιτωλ/νίας. 3 

Συμμετοχή της Κοινότητας Χορτιάτη στο Σύνδεσμο 

Ο.Τ.Α. Μείζονος Θεσσαλονίκης. 4 

Τροποποίηση του άρθρου 26 του Κανονισμού 
Λειτουργίας, Διοικήσεως και Παροχών του Κ.Α.Φ. 

Λιμένα Θεσσαλονίκης. 5 

Ορισμός αποδέκτη λυμάτων Δήμου Φιλίππων και 
Κοινοτήτων Κοκκινοχώματος, Ζυγού, Κρυονερίου, 

Αμυγδαλεώνα και Αμισιανών Ν. Καβάλας. 6 

Ορισμός αποδέκτη λυμάτων Δήμου Ορφανού Ν. 
Καβάλας. 7 


Σύσταση αμιγούς Κοινοτικής Επιχείρησης στην 
Κοινότητας Παγαϊδακίων Ν. Ηρακλείου με την επω¬ 
νυμία «Κοινοτική Επιχείρηση Πηγάίδακίων» (Κ.Ε.Π.) 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη ΔΒ 3114/19.4.90 περίλη¬ 
ψη χορήγησης άδειας μεταλλευτικών ερευνών στο 
Ν. Θεσσαλονίκης. 9 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 4769 (1) 

Σύσταση αμιγούς κοινοτικής επιχείρησης στην Κοινότητας 
Πάδων Ν. Ιωαννίνων με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ - ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΚΑΙ ΚΑΤΑΣΚΕΥΩΝ ΠΑΔΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και 287 του Π. ΔΤος 
410/95 (Δημοτικός και Κοινοτικός Κώδικας). 


2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 ΦΕΚ 
τεύχος Β'. 

3. Την απόφαση του Κοινοτικού Συμβουλίου Πάδων του 
Νομού Ιωαννίνων αριθμ. 10/1997. αποφασίζουμε: 

1) Συνιστάται στην Κοινότητα Πάδων του Νομού 
Ιωαννίνων επιχείρηση με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ - ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΚΑΙ ΚΑΤΑΣΚΕΥΩΝ ΠΑΔΩΝ» ως ίδιο Νομικό Πρόσωπο 
Ιδιωτικού Δικαίου το οποίο διέπεται από τις διατάξεις των 
άρθρων 277 έως 284.287.291 και 304 του Π. ΔΥος 410/95, 
(Δημοτικός και Κοινοτικός Κώδικας). 

2) Σκοπός της Επιχείρησης είναι: Αξιοποίηση αργούντος 
κεφαλαίου και φυσικών πόρων κοινοτικών εκτάσεων, χρή- 
σηςή κυριότητας, εκπόνηση μικρών μελετών και κατασκευή 
μικρών έργων στην Κοινότητα, εκμετάλλευση διαφόρων 
προγραμμάτων της Ευρωπαϊκής Ένωσης. 

3) Η Επιχείρηση διοικείται από πενταμελές (5) Διοικητικό 
Συμβούλιο, που τα μέλη του ορίζονται μαζί με αναπληρωτές 
από το Κοινοτικό Συμβούλιο. 

Από τα μέλη του Διοικητικού Συμβουλίου τέσσερις (4) εί¬ 
ναι αιρετοί εκπρόσωποι του Κοινοτικού Συμβουλίου και έ¬ 
νας (1) μέλος είναι κάτοικος της Κοινότητας που θα έχει πεί¬ 
ρα ή γνώσεις σχετικά με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και εκ¬ 
πρόσωπος των εργαζομένων (χωρίς αλλαγή της συστατι¬ 
κής πράξης) όταν η Επιχείρηση απασχολεί περισσότερους 
από είκοσι εργαζομένους. 

4} Η διάρκειατης Επιχείρησης είναι τριάντα (30) χρόνια α¬ 
πό τη δημοσίευση της απόφασης αυτής στην Εφημερίδα 
της Κυβέρνησης. 

5) Έδρα της Επιχείρησης είναι η Κοινότητα Πάδων του 
Νομού Ιωαννίνων. 

6) Το κεφάλαιο που διαθέτει η Κοινότητα Πάδων στην 
Επιχείρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9του Ν. 2190/20 ως εξής: 

Β. Μετρητά ποσό 1.200.000 δραχμών. 

7) Πόροι της Επιχείρησης είναι: Τα έσοδα από τις δρα¬ 
στηριότητες της, από την αξιοποίηση των φυσικών πόρων 
της Κοινότητας, κατασκευή και αξιοποίηση προγραμμάτων 
της Ευρωπαϊκής Ένωσης, δημιουργίατουριστικώνδραστη- 
ριοτήτων και γενικά την άσκηση της δράστη ριότητάς της. οι 

πρόσοδοι από την περιουσία της, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8) Η Επιχείρηση διαλύεται: 

(α) Με απόφαση του Κοινοτικού Συμβουλίου, με την από¬ 
λυτη πλειοψηφία των μελών του και απόφαση του 
Περιφερειακού Διευθυντή. 

(β) Όταν λήξει χωρίς να παραταθεί η διάρκεια της 
Επιχείρησης και 

(γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωοη της πτώχευσης, η εκκαθάριση 
γίνεται από εκκαθαριστές που ορίζονται από το Κοινοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονταιοιαπαιτήσεις, ρευστοποιείταιη περιου¬ 
σία και πληρώνονται τα χρέη της Επιχείρησης. 

Το υπόλοιπο περιέρχεται.... 

9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείριση 
και εποπτείατης Επιχείρησης, διέπονται απότις σχετικές με 
τις Δημοτικές και Κοινοτικές Επιχειρήσεις διατάξεις του Π. 
Δ/τος 410/95 και την με αριθμό 25027/9.4.84 απόφαση του 
Υπουργού Εσωτερικών, που δημοσιεύθηκε στο ΦΕΚ 
244/19.4.84 τεύχος Β . 

10) Κάλυ ψη δαπάνης: (Άρθρ ο 27 Ν. 2081 /92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας 
Πάδων ποσού δρχ. 1.200.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Φεβρουάριου 1997 

Με εντολή Γεν. Γραμ. Περ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-«- 

Αριθ. 15733/96 (2) 

Τροποποίηση του Οργανισμού Εσωτερικής Υπηρεσίας 
της Κοινότητας Καλυθιών Ν. Δωδεκανήσου. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΔΩΔ/ΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «Περίκυ- 
ρώσεως του Κώδικος. περί καταστάσεως προσωπικού 
Οργανισμών Τοπικής Αυτοδ/σης», σε συνδυασμό με τις ό¬ 
μοιες του άρθρου 8 παρ. 5 του Νόμου 2307/95. 

2. Τις όμοιες του Ν. 1586/86 «Βαθμολογική διάρθρωση 
των θέσεων του Δημοσίου, ΝΠΔΔ και ΟΤΑ και άλλες 
διατάξεις». 

3. Την οικονομική κατάστασή της και τις πραγματικές α¬ 
νάγκες σε προσωπικό αυτής όπως προκύπτουν από τα 
στοιχεία του φακελλου. 

4. Τη σύμφωνη γνωμοδότηση του Υπηρεσιακού 
Συμβουλίου, του άρθρου 37 του Ν. 2190/94, που διατυπώ¬ 
θηκε στο αριθ, 2/96 πρακτικό του. 

5. Την αριθμ. 153/96 απόφαση του Κοινοτικού 
Συμβουλίου Καλυθιών, περί τροποποίησης του Ο.Ε.Υ. της 
Κοινότητας Καλυθιών, αποφασίζουμε: 

Εγκρίνουμε την αριθμ. 153/96 απόφαση του Κοινοτικού 
Συμβουλίου Καλυθιών με την οποία τροποποιείται ο 
Οργανισμός Εσωτερικής Υπηρεσίας της ως εξής: 


Άρθρο 2 

Διάρθρωση - Διαβάθμιση θέσεων 
Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1) Κλάδος ΠΕΙ Διοικητικός 
Δύο (2) θέσεις με βαθμούς Δ - Α 

2) Κλάδος ΤΕ17 Διοικητικών -Λογιστικών 
Δύο (2) θέσεις με βαθμούς Δ - Α 

3) Κλάδος ΔΕ 1 Διοικητικός 
Έξι (6) θέσεις με βαθμούς Δ - Α 

4) Κλάδος ΔΕ2 Εποπτών Καθαριότητας 
Μία (1) θέση με βαθμό Δ - Α 

5) Κλάδος ΥΕ1 Κλητήρων - Θυρωρών 
Τρεις (3) θεσεις με βαθμούς Ε - Β 

Β' ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

1) Κλάδος ΠΕ3 Πολιτικών - Μηχανικών 
Μία (1) θέση με βαθμό Δ - Α 

2) Κλάδος ΠΕ5 Μηχανολόγων - Μηχανικών 
Μία (1) θέση με βαθμό Δ - Α 

3) Κλάδος ΤΕ13 Τεχνολόγων Μηχανολόγων 
Μία (1) θέση με βαθμό Δ - Α 

4) Κλάδος ΔΕ24 Ηλεκτρολόγων 
Τρεις ( 3 ) θεσεις με βαθμούς Δ - Α 

5) Κλάδος ΔΕ26 Μηχανοτεχνικών αυτοκ/των 
Δύο (2) θέσεις με βαθμούς Δ - Α 

6) Κλάδος ΔΕ28 Χειριστών Μηχανημάτων έργων 
Έξι (6) θέσεις με βαθμούς Δ - Α 

7) Κλάδος ΔΕ29 Οδηγών αυτοκινήτων 
Έξι (6) θέσεις με βαθμούς Δ - Α 

8) Κλάδος ΔΕ30 Τεχνιτών Γενικά 
Έξι (6) θέσεις με βαθμούς Δ - Α 

9) Κλάδος ΔΕ38 πρσωπικού Η/Ύ 
Δύο (2) θέσεις με βαθμούς Δ - Α 

Γ ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. Κλάδος ΠΕ15 Ιατρών 

Μία (1) θέση με βαθμούς Δ-Α 

2. Κλάδος ΔΕ7 Αδελφών Νοσοκόμων 
Μία (1) θέση με βαθμούς Δ -Α 

Δ' ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
1. Κλάδος ΤΕ 13 Τεχνολογίας Γεωπονίας 
Μία (1) θέση με βαθμούς Δ - Α 

Ε' ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ 
ΓΕΩΠΟΝΙΚΟΥ ΠΡΟΣΩΠΙΚΟΥ 
1. Κλάδος ΥΕ16 Προσωπικού Καθαριότητας, Επιμέλειας 
Κήπων, Δενδροστοιχιών 
Θέσεις είκοσι πέντε (25} με βαθμούς Ε - Β 

ΣΤ' ΘΕΣΕΙΣ ΠΡΟΣΩΠΙΚΟΥ ΕΙΔΙΚΗΣ ΥΠΗΡΕΣΙΑΣ ΔΗΜΩΝ 
ΚΑΙ ΚΟΙΝΟΤΗΤΩΝ 

1. Κλάδος ΔΕ23 Ειδικού Προσωπικού 
Θέσεις δύο (2) με βαθμούς Δ - Α 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

α. Δύο (2) θέσεις Οδηγών Απορριματοφόρων Αυτ/των 

1. Καλικάς Αντώνιος του Χρήστου 

1. Καπνουλάς Αργύριος του Αναστασίου 

β. Μία θέση Υδραυλικού 

1. Στατιού Σταμάτιοςτου Χαράλαμπου 

γ. Μία θέση Ηλεκτρολόγου - Συντηρητή 

1. Σαββούλης Στέργοςτου Δημητρίου 

δ. Μία θέση Καθαρίστριας Κοινοτικού Καταστήματος 

1. ΚατσαρούΤσαμπίκατου Κυριάκου 

ε. Δύο (2) θέσεις Εργατών για τη Συγκομιδή και 
Αποκομιδή Απορριμάτων 

1. Σαββάκης Αντώνιος του Σάββα 

2, Λίσγος Μιχαήλ 

στ. Μία θέση Κοινοτικού Αστυνόμου, Ειδική Υπηρεσία 

1. Μονιάς Παύλος του Μιχαήλ 
ζ. Μία θέση Εργάτη Κήπων και Δενδροστοιχιών 
1. Γρηγοράς Νικόλαος του Μιχαήλ 
η. Δύο (2) θέσεις Τεχνιτών 

1. Παπαδιάς Αργύριοςτου Μάρκου 

2. Ταχραμάνης Εμμανουήλτου Στέργου 

θ. Δύο (2) θέσεις Χειριστών Μηχανημάτων (Οδηγών) 

1. Κώστας Κυριάκος του Εμμανουήλ 

2. Σαράντης Γεώργιος του Στέργου. 

ι. Συστήνεται μία προσωποπαγής θέση χειριστή ηλε¬ 
κτρονικού υπολογιστή με σχέση εργασίας ιδιωτικού δικαί- 
ού αορίστου χρόνου 

• Η κατανομήτου προσωπικού σε γραφεία και καθήκοντα 
θα γίνεται μιε απόφαση Προέδρου ανάλογα με τις υπηρε¬ 
σιακές ανάγκες της Κοινότητας, όπως εμφανίζονται κάθε 
φορά νόμιμα και για πλήρη απασχόληση του προσωπικού. 

• Για το διορισμό, απαιτούμενα δικαιολογητικά κ.λπ. 
τους περιορισμούς, το χρόνο εργασίας, την αστική ευθύ¬ 
νη, τα δικαιώματα, τις άδειες, τις μεταβολές υπηρεσιακής 
κατάστασης των μονίμων υπαλλήλων που προβλέπονιαι 
από τον Οργανισμό ρυθμίζονται από τις διατάξεις του Ν. 
1188/81 και των σχετικών διαταγμάτων. 

« Λόγω της διαρυθμίσεως των ως άνω θέσεων και σύμ¬ 
φωνα μιε την εγκύκλιο 53560/6.8.86 του Υπουργείου 
Εσωτερικών η Υπηρεσίας μας χαρακτηρίζεται διεύθυνση 
με έναν Διευθυντή, ο οποίος θα είναι υπεύθυνος για όλες 
τις υπηρεσίες του Κλάδου ΔΕΙ Διοικητικός. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας οικον. έτους 
1996 και των επομένων οικονομικών ετών, το ύψος της ο¬ 
ποίας δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 5 Φεβρουάριου 1997 

Με εντολή Γεν. Γραμ. Περιφ. Νοτίου Αιγαίου 
Ο Αναπλ. Περ/κού Δ/ντή 
Ρ. ΡΙΖΟΠΟΥΛΟΣ 

- ♦ - 

Αριθ. 3619 (3) 

Σύσταση Δημοτικού Γυμναστηρίου, του Δήμου 
Κεκροπίας Ν. Αιτωλ/νίας. 

Ο ΑΝΑΠΛ. ΠΕΡ/ΚΟΥ Δ/ΝΤΗ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Την αριθ. 19.1997 απόφαση του Δημοτικού 
Συμβουλίου Κεκροπίας, με την οποία συνίσταται ίδιο 
Νομικό Πρόσωπό με την επωνυμία «Δημοτικό 
Γυμναστήριοτου Δήμου Κεκροπίας». 

2. Τις διατάξεις του άρθρ. 203 του ΔΔΚΚ (ΠΔ 410/95) σε 
συνδυασμό με τις διατάξεις του άρθρου 11 παρ. 1 του Ν. 

2130/93, σύμφωνα με τις οποίες» ο Περιφ/κόςΔ/ντής 

εκδίδει.την πράξη σύστασης του Νομικού Προσώπου. 

η οποία δημοσιεύεται στην Ε.τ.Κ.». 

Στην απόφαση του Δημ. Συμβουλίου, για τη σύσταση 
του Νομικού Προσώπου ορίζονται το όνομα, ο σκοπός, η 
περιουσία που τυχόν προσφέρεται σ' αυτό και οι πόροι. 


Τα Δημ. Νομικά Πρόσωπα διοικούνται από το Δ/κό 
Συμβούλιο που αποτελείται από πέντε έως δέκα πέντε μέ¬ 
λη, τα οποία μαζί με τους αναπληρωτές τους ορίζονται α¬ 
πό το Δημ. Συμβούλιο. 

3. Τις διατάξεις των άρθρων 198, 199 και 200 του ΔΚΚ 
(ΠΔ 410/95). 

4. Την αριθ 2935/30.6.1996 απόφαση του Γεν. 
Γραμματέα Περιφέρειας Δυτ. Ελλάδος, αποφασίζουμε: 

1. Συνιστούμε στο Δήμο Κεκροπίας ίδιο Νομικό 
Πρόσωπο Δημοσίου Δικαίου, με την επωνυμία «Δημοτικό 
Γυμναστήριο του Δήμου Κεκροπίας» το οποίο διέπεται α¬ 
πό τις διατάξεις του άρθρου 203του ΔΚΚ (ΠΔ 410/95). 

2. Έδρα του Νομού Προσώπου είναι ο Δήμος 
Κεκροπίας. 

Σκοπός του Νομικού Προσώπου είναι: 
α. Η προαγωγή της αθλητικής ιδεάς και η καλλιέργεια 
του ειρηνικού πνεύματος αλληλεγγύης των αθλουμένων 
μελών του Ν.Π. 

β. Η διοργάνωση εκδηλώσεων αντίστοιχου περιεχομέ¬ 
νου και σκοπού όπως αυτός υπηρετείται κάθε φορά κατά 
τον καλύτερο δυνατό τρόπο. 

γ. Η συντήρηση και φροντίδα για την ευπρεπή παρουσία 
του Δημοτικού Γυμναστηρίου κατά τη διάρκεια αγωνιστι¬ 
κής και εξωαγωνιστικής περιόδου. 

δ. Η εκτέλεση έργων βελτίωσης και επέκτασης του 
Δημοτικού Γυμναστηρίου καθώς και η επιστασία αυτών 
σε συνεργασία με τη Δημοτική Αρχή. 

ε. Η εξεύρεση πόρων με σκοπό τη δημιουργία τμημάτων 
που θα προάγουν και θα ενισχύσουν την ερασιτεχνική α¬ 
θλητική δραστηριότητα και θα θέτουν τις βάσεις για πε¬ 
ραιτέρω αξιοποίηση στην κατεύθυνση ανάδειξης ταλέ¬ 
ντων που θα έχουν ευπρόσωπη παρουσία σε επίσημες 
διοργανώσεις. 

στ. Η ανάπτυξη δραστηριοτήτων και ανταλλαγών με α¬ 
ντίστοιχα Ν.Π.τηςχώρας καιτης Ευρωπαϊκής Ένωσης σε 
τρόπο ώστε να επεδωθει και καλλιεργηθεί βαθύτατα η 
διεθνική διάσταση του αθλητισμού. 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου ποσού δρχ. 
500.000. 

β) Εισφορές, δωρεές, κληρονομιές, κληροδοσίες, 
γ) Έσοδα από αντίτιμο των πραγμάτων ή υπηρεσιών 
που παρέχονται από το Νομικό Πρόσωπο, 
δ) Πρόσοδοι από δική του περιουσία και 
ε) Κάθε άλλη παροχή του κράτους ή άλλη νόμιμη πρό¬ 
σοδος. 

4. Το Νομικό Πρόσωπο διοικείταιαπό 5 μελές Διοικητικό 
Συμβούλιο εκ των οποίων τα τρία θα είναι μέλη του 
Δημοτικού Συμβουλίου και δύο του Αθλητικού Ομίλου 
Παλαίρου, που ορίζονται από το Δημοτικό Συμβούλιο. 

5. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει με την εγκα¬ 
τάσταση των νέων μελών. 

6. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

7. Από τις διατάξειςτης απόφασης αυτής δεν προκαλεί- 
ται δαπάνη σε βάροςτου Κρατικού Προϋπολογισμού, πα¬ 
ρά μόνο σε βάρος του Προϋπολογισμού του Δήμου 
Κεκροπίας ύψους 500.000 δρχ ετησίους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 25 Φεβρουάριου 1997 

Ο Αναπλ/τής Περ/κού Δ/ντή 
Ε. ΣΥΡΡΟΣ 
-♦- 

Αριθ. ΕΣ. 1790 (4) 

Συμμετοχή της Κοινότητας Χορτιάτη στο Σύνδεσμο 

Ο.Τ Α. Μείζονος Θεσσαλονίκης. 

Ο ΑΝΑΠΛ. ΠΕΡ/ΚΟΥ Δ./ΝΤΗ Ν. ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 206 του Π.Δ. 410/1995 

(Δ.Κ.Κ.). 

2. Την αριθμ, 32124/28.9.1970 απόφασή μας (ΦΕΚ 
743Β) περί ιδρύσεως Συνδέσμου απορριμάτων 
(Μείζονος Θεσσαλονίκης) όπως τροποποιήθηκε και συ¬ 
μπληρώθηκε με μεταγενέστερες αποφάσεις μας. 

3. Την αριθ. 76/1996 απόφαση του Κοινοτικού 
Συμβουλίου Χορτιάτη περί συμμετοχής της κοινότητας 
στο ανωτέρω Σύνδεσμο. 

4. Την αριθ. 3/1996 απόφαση του Διοικητικού Συμβουλίου 
του Συνδέσμου Ο.Τ.Α. Μείζονος Θεσσαλονίκης με την ο¬ 
ποία έγινε δεκτή η συμμετοχή της Κοινότητας στο 
Σύνδεσμο, αποφασίζουμε: 

Συμπληρώνουμε καιτροποποιούμετην αριθ. 32124/1970 
(Φ.Ε.Κ. 723 Β') απόφασή μαςπερίιδρύσεωςΣυνδέσμου α¬ 
πορριμάτων (Μείζονιος Θεσσαλονίκης) όπως τροποποιή¬ 
θηκε και συμπληρώθηκε μεταγενέστερα με τη συμμετοχή 
της Κοινότητας Χορτιάτη σύμφωνα με την αριθ. 76/1996 α¬ 
πόφαση του Κοινοτικού Συμβουλίου Χορτιάτη. 

Η ετήσια εισφορά της Κοινότητας Χορτιάτη ως μέλους 
του Συνδέσμου καθορίζεται στην προαναφερόμενη 
(32124/28.9.1970) απόφασή μας. 

Με την απόφασή μας αυτή προκαλείται δαπάνη σε βά¬ 
ρος του προϋπολογισμού της Κοινότητας Χορτιάτη για 
κάθε οικονομικό έτος, η οποία είναι ίση μιε το 2% των τα¬ 
κτικών της εσόδων του προηγούμενου έτους. Η σχετική 
δαπάνη εγγράφεται στον Κ.Α. 2.211. 1γ του σκέλους εξό- 
δωντου προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Φεβρουάριου 1997 

Με εντολή Γεν. Γραμ. Περιφ. Κεντρ. Μακεδονίας 
Ο Δ/ντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

- « - 

Αριθ. 22/214 (5) 

Τροποποίηση του άρθρου 26 του Κανονισμού 

Λειτουργίας, Διοικήσεως και Παροχών του Κ.Α.Φ. 

Λιμένα Θεσσαλονίκης. 

Ο ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΑΠΑΣΧΟΛΗΣΗΣ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 2218/1994 «Ίδρυση 
Νομαρχιακής Αυτοδιοίκησης, τροποποίηση διατάξεων 
για την πρωτοβάθμια Αυτ ση και την Περιφέρεια και άλλες 
διατάξεις» όπως συμπληρώθηκε με τις διατάξεις του Ν. 
2240/94». 


2. Το γεγονός ότι, ο Οργανισμός Εσωτερικής 
Υπηρεσίας της Νομαρχιακής Αυτοδιοίκησης 
Θεσσαλονίκης δημοσιεύθηκε στο ΦΕΚ 
392/11.5.1995/τεύχος Β'. 

3. Τις διατάξεις του εδ. γ3της παρ. 2του άρθρου 68του 
Π.Δ. 1156/77 και Π.Δ. 368/89 «περί Οργανισμού του 
Υπουργείου Εργασίας». 

4. Τις διατάξεις του άρθρου 26 του Κανονισμού 
Λειτουργίας. Διοικήσεως και Παροχών Κ.Α.Φ. Λιμένα 
Θεσσαλονίκης. 

5. Τηναναφοράτου Κ.Α.Φ. Λιμένα Θεσσαλονίκης αριθμ. 
57/11.2.1997. με την οποία μας υποβλήθηκε απόσπασμα 
πρακτικών συνεδρίασης της Διοικούσας Επιτροπής αυ- 
του αριθμ. 2132/3.2.97. 

6. Το έγγραφο του Υπ. Εργασίας αριθμ. 
10.637/14.2.1997, αποφασίζουμε: 

Εγκρίνουμε την τροποποίηση της παρ. 2του άρθρου 26 
του Κανονισμού Λειτουργίας, Διοικήσεως και Παροχών 
του Κ.Α.Φ. Λιμένα Θεσ/νίκης, ως κατωτέρω: 

Το κατά τα ανωτέρω καταβαλλόμενο στους δικαιού¬ 
χους ποσό της εφάπαξ αποζημίωσης ορίζεται ανάλογα με 
τα έτη συμμετοχής στο Κ.Α.Φ.Λιμένα Θεσσαλονίκης οτς α¬ 
κολούθως: 

α) Από το Ιο -10ο έτος δρχ 326.285 για κάθε χρόνο. 

ά) Από το 11 ο - 20ο έτος δρχ 475.896 για κάθε χρόνο. 

ο) Από το 21 ο - 37ο έτος δρχ 531.813 για κάθε χρόνο. 

Κλάσμα έτους πάνω από έξι (6) μήνες λογίζεται ολόκλη¬ 
ρο έτος και υπολογίζεται γιατηνπροσαύξηση ως άνω. αλ¬ 
λά όχι και τη θεμελίωση του δικαιώματος για τη λήψη πα¬ 
ροχής της εφάπαξ αποζημίωσης. 

Από τις διατάξεις αυτής της απόφασης δεν επέρχεται 
δαπάνη στον Κρατικού Προϋπολογισμό (1/1992 εγκ. 
Γραμματείας Υπουργ. Συμβουλίου). 

Η απόφασή μας αυτή ισχύει από 1 Ιανουάριου έτους 
1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη. 4 Μαρτίου 1997 

Με εντολή Νομάρχη 
Ο Διευθυντής 
ΛΕΩΝ. ΣΙΑΚΚΑΣ 

- 4 - 

Αριθ. 13/2099 (6) 

Ορισμός αποδέκτη λυμάτων Δήμου Φιλίππων και 
Κοινοτήτων Κοκκινοχώματος, Ζυγού. Κρυονερίου, 
Αμυγδαλεώνα και Αμισιανών Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης όπως τροποποιήθηκε μεταγενέστερα». 

2. Τον Α.Ν. 2520/40 «Περί υγειονομικών Διατάξεων». 

3. Την Ε1 β/221/65 Υγειονομική Διάταξη «περί διάθεσης 
λυμμάτωνκαι βιομηχανικών αποβλήτων» όπωςτροποποι- 
ήθηκε. 

4. Τις διατάξεις του Π.Δ. 1180/81 για ρύθμιση θεμάτων 
ίδρυσης και λειτουργίας βιομηχανιών κ.λπ. και διασφάλι¬ 
ση του περιβάλλοντος. 

5. Το Ν. 1650/86 για την προστασία του περιβάλλοντος. 

6. Το Ν. 743/77 «περί προστασίας του θαλασσίου περι¬ 
βάλλοντος και ρυθμίσεων συναφών θεμάτων». 

7. Την αριθμ. 46399/1352/86 (ΦΕΚ 438/τ.Β'/3.7.86) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2277 


Υπουργική Απόφαση (απαιτούμενη ποιότητα των επιφα¬ 
νειακών νερών που προορίζονται για «πόσιμα», 

«κολύμβηση», «διαβίωση ψαριών σε γλυκά νερά».σε 

συμμόρφωση με τις οδηγίες του Συμβουλίου των 
Ευρωπαϊκών Κοινοτήτων 75/440/ΕΟΚ, 76/160/ΕΟΚ. 
78/659/ΕΟΚ, 79/923/ΕΟΚ και 79/869/ΕΟΚ). 

8. Το από 29 Ιανουάριου 1997 πρακτικό της επιτροπής 
διάθεσης λυμμάτων και βιομηχανικών αποβλήτων. 

9. Την ανάγκη προστασίας και διασφάλισης της 
Δημόσιας Υγείας και του Θαλασσίου Περιβάλλοντος, α¬ 
ποφασίζουμε: 

Α. Η διάθεση τωνλυμάτωντου βιολογικού καθαρισμού 
του Δήμου Φιλίππων και των Κοινοτήτων 
Κοκκινοχώματος, Ζυγού, Κρυονερίου, Αμυγδαλεώνα και 
Αμισιανών θα γίνεται με τους παρακάτω δύο τρόπους: 

α. Με επιφανειακή διάθεση στην Τάφρο Φιλίππων και 
στη συνέχει μέσου του ποταμού Αγγίτη στον ποταμό 
Στρυμώνα. 

β. Με άρδευση καλλιεργειών της περιοχής. 

Β. Τα ποιοτικά χαρακτηριστικά των λυμάτων μετά την ε¬ 
πεξεργασία τους στη μονάδα πρέπει να είναι: 

ΒΟϋ5 < 20 ιπρ/ΙίΙ 

Αιωρούμενα στερεά (8.3.) < 20τηο|/Ιϋ 
ΡΗ 6.5 - 8.5 ιπρ/Ιίί 
Λίπη - έλαια - χρωστικές: μηδέν 
ΝΗ3 - Μ < 1 πιςι/ΙίΙ 
Ν03 - Ν < 10 πιςι/Ιϋ 
Ολικός Ρ < 2 πις/ΙίΙ 
Διαλελυμένο Οξυγόνο (ϋΟ) > 3 ιπς/Ιίί 
Κολοβακτηριοειδή ολικά < 2.2/100 γπΙ 
Γ. Η λάσπη θα συγκεντρώνεται σε ειδικό χώρο που θα ο¬ 
ρίζεται κατά περίπτωση από την αρμόδια επιτροπή σε συ¬ 
νεργασία με τις συναρμόδιες Υπηρεσίες και την Τοπική 
Αυτοδιοίκηση. 

Δ. Δεν επιτρέπεται η απόρριψη στη μονάδα βιολογικού 
καθαρισμού: Βενζίνης, βενζόλιου, νάφθας. πετρελαίου, 
διθειάνθρακα. τριχλωροαιθυλαινίου, διοξειδίου του θεί¬ 
ου, φορμαλδεύδης και πόσης φύσεως ραδιενεργών κα¬ 
ταλοίπων και ουσιών. 

Ε. Η διάθεση βιομηχανικών αποβλήτων στη μονάδα βιο¬ 
λογικού καθαρισμού θα εξετάζεται κατά περίπτωση από 
τις αρμόδιες Υπηρεσίες. 

ΣΤ. Οι εργαστηριακές εξετάσεις των λυμάτων και η έκ¬ 
φραση των αντίστοιχων αποτελεσμάτων θα εκτελουνται 
με βάση τις μεθόδους ελληνικών προτύπτων εξέτασης 
(ΕΛ.Ο.Τ.), ή με βάση έγκυρης μεθοδολογίας της Ε.Ο.Κ. ή 
θα ακολουθούνται τα πρότυπα της Αμερικάνικης ένωσης 
Δημόσιας Υγείας ή με άλλες μεθόδους αν δεν υπάρχουν 
τα παραπάνω. 

Ζ. Οι εγκαταστάσεις επεξεργασίας λυμάτων θα πρέπει 
να είναι επανδρωμένες και με ανάλογο προσωπικό εμπει¬ 
ρίας για τη σωστή και απρόσκοπη λειτουργία των καθώς 
επίσης και ο χώρος των εγκαταστάσεων θα πρέπει να εί¬ 
ναι περιφραγμένος για την ασφάλεια των διερχομένων. 

Η. Σε περίπτωση βλάβης των εγκαταστάσεων θα ειδο¬ 
ποιείται άμεσα με έγγραφο η Δ/νση Υγείας, θα γνωστο¬ 
ποιείται το απαιτούμενο χρονικό διάστημα για την αποκα¬ 
τάσταση της βλάβης και μετά το τέλος της επισκευής θα 
αναφέρεται η επανέναρξη λειτουργίας των εγκαταστάσε¬ 
ων. 

Θ. Η Υγειονομική Υπηρεσία σε συνεργασία με τις συ¬ 
ναρμόδιες Υπηρεσίες εξουσιοδοτημένες μετην απόφαση 
αυτή μπορούν να επιβάλουν κατά περίπτωση πέραν των 


όρων που προαναφέρονται τη λήψη και άλλων απαιτου- 
μένων συμπληρωματικών ή και αυστηρότερων μέτρων 
σύμφωνα με την Ε1 β/221/65 Υγειονομική Διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει απότην ημέρατης δημοσίευσης. 

Καβάλα, 26 Φεβρουάριου 1997 

Ο Νομάρχης 
ΙΩΑΝΝΗΣ ΚΑΡΑΤΖΙΩΤΗΣ 
-♦- 

Αριθ. 13/2098 (7) 

Ορισμός αποδέκτη λυμάτων Δήμου Ορφανού Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης όπως τροποποιήθηκε μεταγενέστερα». 

2. Τον Α.Ν. 2520/40 «Περί υγειονομικών Διατάξεων». 

3. Την Ε1 β/221/65 Υγειονομική Διάταξη «περί διάθεσης 
λυμάτων και βιομηχανικών αποβλήτων» όπως τροποποιή¬ 
θηκε. 

4. Τις διατάξειςτου Π.Δ. 1180/81 για ρύθμιση θεμάτων 
ίδρυσης και λειτουργίας βιομηχανιών κ.λπ. και διασφάλι¬ 
ση του περιβάλλοντος. 

5. Το Ν. 1650/86 για την προστασία του περιβάλλοντος. 

6 . Το Ν. 743/77 «περί προστασίας του θαλασσίου περι¬ 
βάλλοντος και ρυθμίσεων συναφών θεμάτων». 

7. Την αριθμ. 46399/1352/86 (ΦΕΚ 438/τ.Β73.7.86) 
Υπουργική Απόφαση (απαιτούμενη ποιότητα των επιφα¬ 
νειακών νερών που προορίζονται για «πόσιμα», 

«κολύμβηση», «διαβίωση ψαριών σε γλυκά νερά».σε 

συμμόρφωση με τις οδηγίες του Συμβουλίου των 
Ευρωπαϊκών Κοινοτήτων 75/440/ΕΟΚ, 76/160/ΕΟΚ. 
78/659/ΕΟΚ, 79/923/ΕΟΚ και 79/869/ΕΟΚ). 

8 . Το από 27 Ιανουάριου 1997 πρακτικό της επιτροπής 
διάθεσης λυμμάτων και βιομηχανικών αποβλήτων. 

9. Την ανάγκη προστασίας και διασφάλισης της 
Δημόσιας Υγείας και του Θαλασσίου Περιβάλλοντος, α¬ 
ποφασίζουμε: 

Α. Η διάθεση των λυμάτων του βιολογικού καθαρισμού 
του Δήμου Ορφανού θα γίνεται με τους παρακάτω δύο 
τρόπους: 

α. Με επιφανειακή διάθεση στο χείμαρρο Οφρυνίου ή 
περιοχή παλαιός κοίτης Στρυμώνα αφού προηγουμένως 
θα διεξαχθεί υδρογεωλογική μελετητής περιοχής που θα 
περιλαμβάνει γεωφυσική έρευνα, προσδιορισμός της 
διηθητικότητας κ.λπ. αυτής οπότε και της ακριβούς θέ¬ 
σης και του τρόπου διάθεσης των επεξεργασμένων λυμά¬ 
των. 

β. Με άρδευση καλλιεργειών της περιοχής. 

Β. Τα ποιοτικά χαρακτηρισπκά των λυμάτων μετά την ε¬ 
πεξεργασία τους στη μονάδα πρέπει να είναι: 

ΒΟϋ5 < 25 σι 9/1 ίΐ 

Αιωρούμενα στερεά ( 8 . 8 .) < 20 γπ^/ΙϊΙ 
ΡΗ 6 .- 9.5 εηςμΙίΙ 

Λίπη - έλαια - χρωστικές: μηδέν 
ΝΗ3 - Ν < 1 η79/ΙίΙ 
ΝΘ3-Ν < 14 ιπς/Ιίί 
Ολικός Ρ < 5 πις/ΙΗ 
Διαλελυμένο Οξυγόνο (ΟΟ) > 3 Π 19 /Ι 1 Ι 
Κολοβακτηριοειδή ολικά < 500/100 πίΙ 
Υπολειπόμενο χλώριο > 0.5 πις/ώ (μέθοδος ορθοτολι- 
δίνης) 

Γ. Η λάσπη θα συγκεντρώνεται σε ειδικό χώρο που θα ο¬ 
ρίζεται κατά περίπτωση από την αρμόδια επιτροπή σε συ¬ 
νεργασία με τις συναρμόδιες Υπηρεσίες και την Τοπική 
Αυτοδιοίκηση. 

Δ. Δεν επιτρέπεται η απόρριψη στη μονάδα βιολογικού 
καθαρισμού: Βενζίνης, βενζολίου. νάφθας, πετρελαίου, 
διθειάνθρακα. τριχλωροαιθυλαινίου, διοξειδίου του θεί¬ 
ου, φορμαλδεύδης και πάσης φυσεως ραδιενεργών κα¬ 
ταλοίπων και ουσιών. 

Ε Η διάθεση βιομηχανικών αποβλήτων στη μονάδα βιο¬ 
λογικού καθαρισμού θα εξετάζεται κατά περίπτωση από 
τις αρμόδιες Υπηρεσίες. 

ΣΤ. Οι εργαστηριακές εξετάσεις των λυμάτων και η έκ¬ 
φραση των αντίστοιχων αποτελεσμάτων θα εκτελούνται 
με βάση τις μεθόδους ελληνικών προτύπτων εξέτασης 
(ΕΛ.Ο.Τ.), ή με βάση έγκυρης μεθοδολογίας της Ε.Ο.Κ. ή 
θα ακολουθούνται τα πρότυπα της Αμερικάνικης ένωσης 
Δημόσιας Υγείας ή με άλλες μεθόδους αν δεν υπάρχουν 
τα παραπάνω. 

Ζ. Οι εγκαταστάσεις επεξεργασίας λυμάτων θα πρέπει 
να είναι επανδρωμένες και με ανάλογο προσωπικό εμπει¬ 
ρίας για τη σωστή και απρόσκοπη λειτουργία των καθώς 
επίσης και ο χώρος των εγκαταστάσεων θα πρέπει να εί¬ 
ναι περιφραγμένος για την ασφάλεια των διερχομένων. 

Η. Σε περίπτωση βλάβης των εγκαταστάσεων θα ειδο¬ 
ποιείται αμεσα με έγγραφο η Δ/νση Υγείας, θα γνωστο¬ 
ποιείται το απαιτούμενο χρονικό διάστημα για την αποκα¬ 
τάσταση της βλάβης και μετά το τέλος της επισκευής θα 
αναφέρεταιη επανέναρξηλειτουργίαςτων εγκαταστάσε¬ 
ων. 

Θ. Η Υγειονομική Υπηρεσία σε συνεργασία με τις συ¬ 
ναρμόδιες Υπηρεσίες εξουσιοδοτημένες με την απόφαση 
αυτή μπορούν να επιβάλουν κατά περίπτωση πέραν των 
όρων που προαναφέρονται τη λήψη και άλλων απαιτου- 
μένων συμπληρωματικών ή και αυστηρότερων μέτρων 
σύμφωνα με την Ε1 β/221/65 Υγειονομική Διάταξη, 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει απάτην ημέρατης δημοσίευσης. 

Καβαλα, 26 Φεβρουάριου 1967 

Ο Νομάρχης 
ΙΩΑΝΝΗΣ ΚΑΡΑΤΖΙΩΤΗΣ 
-♦- 

Αριθ. 1375 (8) 

Σύσταση αμιγούς Κοινοτικής Επιχείρησης στην 
Κοινότητας Παγαϊδακίων Ν. Ηρακλείου με την επωνυ¬ 
μία «Κοινοτική Επιχείρηση Πηγαίδακίων» (Κ.Ε.Π.). 

Ο ΑΝΑΠΛ. ΠΕΡΙΦ./ΚΟΥ Δ/ΝΤΗ Ν. ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρ. 277 παρ. 6 του ΔΚΚ (Π.Δ. 
410/95). 

2. Τις διατάξεις του Π.Δ, 250/89 «περί μεταβίβασης αρ¬ 
μοδιοτήτων του Υπ. Εσωτερικών στους Νομάρχες (ΦΕΚ 
118/10.5.89 τ. Α'). 

3. Την 25027/9.4.84 απόφαση του Υπουργού 
Εσωτερικών (ΦΕΚ 244/19.4.84τ.Β.). 

4. Την αρ. 1137/30.8.96 έκθεση αξιολόγησης της Δ/νσης 
Περιφερ. Ανάπτυξης Κρήτης για την σχετική οικονομοτε¬ 
χνική μελέτη για την σύσταση της αμιγούς Κοινοτικής 
Επιχείρησης της Κοινότητας Πηγαίδακίων. 

5. Την 30/1996 απόφαση του Κοινοτικού Συμβουλίου 
Πηγαίδακίων με την οποία αποφασίζεται η σύσταση αμι¬ 


γούς Κοινοτικής Επιχείρησης με την επωνυμία «Κοινοτική 
Επιχείρηση Πηγαίδακίων», αποφασίζουμε: 

1. Συνιστουμε στην Κοινότητα Παγαϊδακίων αμιγή 
Κοινοτική Επιχείρηση με την επωνυμία «Κοινοτική 
Επιχείρηση Πηγαίδακίων (ΚΕΠ). ως ίδιο Κοινοτικό Νομικό 
Πρόσωπο Ιδιωτικού Δικαίου, η οποία διέπεται από τις δια¬ 
τάξεις των άρθρ. 277 - 284,287,291 και 304του ΔΚΚ (Π.Δ. 
410/1995) (ΦΕΚ Α' 231). 

2. Σκοπός της επιχείρησης είναι: 

α. Η δημιουργία προϋποθέσεων και ανάληψη δράσεων 
για την ολοκληρωμένη ανάπτυξη της περιοχής. 

β. Η δημιουργία προϋποθέσεων για την ανάληψη και υλο¬ 
ποίηση νέων παραγωγικών πρωτοβουλιών στην περιοχή. 

γ. Η μέριμνα για τη βελτίωση και επέκταση της τεχνικής 
και κοινωνικοπολιτιατικής υποδομής της περιοχής. 

δ. Η αξιοποίησητωνπλουτοπαραγωγικώνπόρωντηςπε- 
ριοχής. 

ε. Η ανάπτυξη δραστηριοτήτων για την αναβάθμιση της 
ποιότητας ζωής. 

στ. Η ανάληψη επιχειρηματικών πρωτοβουλιών με πα¬ 
ράλληλη αξιοποίηση της περιουσίας της Κοινότητας. 

ζ. Η εκτέλεση εργασιών κοινωφελούς χαρακτήρα που ε¬ 
μπίπτουν στην αρμοδιότητα της Κοινότητας Πηγαδαϊκίων 
και θα ανατίθενται στην επιχείρηση με απόφαση του 
Κοινοτικού Συμβουλίου και η υποστήριξη υπηρεσιών της 
όπωςπ.χ. τομέας καθαριότητας, είσπραξη τελών γραμμα¬ 
τειακής υποστήριξης κ.λπ., σύμφωνα με τις κείμενες σχε¬ 
τικές διατάξεις. 

η. Η αξιοποίηση εθνικών και κοινοτικών προγραμμάτων 
και πόρων. 

θ. Η πληροφόρηση - ενημέρωση - επιμόρφωση φορέων 
και κατοίκων της κοινότητας. 

3. Η επιχείρηση θα διοικείται από πενταμελές Διοικητικό 
Συμβούλιο, το οποίο αποτελείται από: 

α. Δύο (2) αιρετούς εκπροσώπους της Κοινότητας, 
β. Ένα (1) εκπρόσωπο Κοινωνικού φορέα της περιοχής 
της Κοινότητας. 

γ. Δύο (2) κατοίκους της Κοινότητας Πηγαίδακίων, που 
έχουν πείρα και γνώσεις σχετικές με το αντικείμενο της ε¬ 
πιχείρησης. 

4. Τα παραπάνω μέλη του Δ.Σ. της επιχείρησης μαζί με 
τους αναπληρωτές τους ορίζονται με απόφαση του 
Κοινοτικού Τ 1 . -ουλίου Πηγαίδακίων 

5. Η θητεία των μελών του Διοίη.η; 'κου Συμβουλίου, ακο¬ 
λουθεί την Κοινοτική περίοδο. 

6. Η διάρκεια της επιχείρησης είναι πε·.τ ντο (50) χρόνια 
από τη δημοσίευση της συστατικής πράξης στην 
Εφημερίδα της Κυβερνήσεως. 

7. Έδρα της Επιχείρησης είναι η Κοινότητα 
Πηγαδαϊκίων. 

8. Κεφάλαιο - Πόροι της Επιχείρησης. 

α. Η Κοινότητα Πηγαίδακίων διαθέτει στην επιχείρησητο 
χρηματικό ποσό των 6.000.000 δραχμών ως αρχικό κεφά¬ 
λαιο. 

β. Έσοδα από εκχώρηση στην Επιχείρηση εκ μέρους 
της Κοινότητας ορισμένων πηγών εσόδων, σύμφωνα με 
τις εκάστοτε ισχύουσες σχετικές διατάξεις. 

γ. Τα έσοδα της επιχείρησης από παροχή υπηρεσιών 
προς τρίτους κυρίως αγρότες, όπως εκπόνηση μελετών - 
αιτήσεων για ένταξη σε επενδυτικά σχέδια (σχέδια βελ¬ 
τίωσης) σε Κοινοτικούς Κανονισμούς, τήρηση των απα¬ 
ραιτήτων από τον Κανονισμό της ΕΕ 2328/91 λογιστικών 
βιβλίων αγροτών, συμβουλευτικές υπηρεσίες κ.λπ. 

δ. Τα κέρδη από την εκμετάλλευση των επιχειρηματικών 
επενδύσεων που θα κάνει η Κοινοτική Επιχείρηση. 

ε. Η αμοιβή από τη διαχείρηση και υλοποίηση άλλων 
Κοινοτικών ή Εθνικών Προγραμμάτων. 

στ. Πιθανές επιχορηγήσεις από Κρατικούς ή μη φορείς 
για τις εν γένει υπηρεσίες κοινωνικού οφέλους που θα 
προσφέρει η επιχείρηση στην περιοχή. 

9. Η επιχείρηση διαλύεται: 

α. Με απόφαση του Κοινοτικού Συμβουλίου 
Πηγάίδακίων με την απόλυτη πλειοψηφία των μελών του 
και πράξη του Περιφερειακού Διευθυντή. 

β. Όταν λήγει χωρίς να παραταθεί η διάρκεια της 
Επιχείρησης. 

γ. Σε περίπτωση πτώχευσης της Επιχείρησης. 

10. Τη διάλυση της Επιχείρησης ακολουθεί η εκκαθάρι¬ 
ση. 

Εκτός από την περίπτωση της πτώχευσης, η εκκαθάριση 
γίνεται από τρεις εκκαθαριστές που ορίζονται από το 
Κοινοτικό Συμβούλιο Πηγαδάίκίων. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στην Κοινότητα Πηγαδάίκίων. 

11. Η συγκρότηση, η λειτουργία και οι αρμοδιότητες των 
Οργάνων διοίκησης, η οργάνωση, η λειτουργία, η διαχεί¬ 


ριση και η εποπτεία της Επιχείρησης, διέπονται από τις ε- 
κάστοτε ισχύουσες με τις δημοτικές και κοινοτικές επιχει¬ 
ρήσεις διατάξεις (άρθρα 277 - 284, 287, 291 και 304 του 
Π.Δ. 410/1995 και η αριθμ. 25027/9.4.1984 απόφαση του 
Υπουργείου Εσωτερικών (ΦΕΚ244/19.4.1984 τ.Β'). 

12. Με την απόφαση αυτή προκαλείται δαπάνη εφάπαξ 
στον προϋπολογισμό της Κοινότητας Παγαίδακίων οικ. έ¬ 
τους 1997 ποσού 6.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο. 24 Φεβρουάριου 1997 

Ο Αναπλ. Περ/κού Δ/ντή 
ΝΙΚΟΛΑΟΣ ΜΑΡΑΖΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(9) 

Στη ΔΒ 3114/19.4.90 περίληψη χορήγησης άδειας με¬ 
ταλλευτικών ερευνών στην ΑΕ ΜΕΒΙΟΡ που δημοσιεύθη- 
κε στο (ΦΕΚ 291 /Β/27.4.90) αναγράφονται λανθασμένα οι 
συντεταγμένες στο Νο 3 Τ.Σ.Β. αντί του ΤΣΓ και στο Νο 6 
ΤΣΖΧ + 11:300 αντί ΤΣΖΧ = + 11.900. 

(Από τη Νομαρχιακή Αυτ/ση Θεσ/νίκης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤΟΒ*ΡΑΧ 52 34 312 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

__ ΠΩΛΗΣΗΣ Φ.Ε.Κ. 

5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 (03' 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ (06 

5248141 Κορίνθου 327 Τ.Κ. 262 23 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (06 

ΚΟΜΟΤΗΝΗ (05 

5248320 Δημοκρατίας 1 Τ.Κ. 691 00 


5248320 


(031) 423956 | 
4136402 
4171307 
(061)271249 
224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

-Από 16 σελίδες και άνωπροσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' {Νόμοι, Π.Δ., Συμβάσεις κ.τλ.) 50.000 δρχ. 2.500 δρχ. 

Β' (Υπουργικές αποφάσεις κ.τλ.) 50.000 >· 2.500 

Γ (Διορισμοί, απολύσεις κ.τλ. Δημ. Υπαλλήλων) 10.000 *> 500 » 

Δ' (Απαλλοτριώσεις, πολεοδομία κτλ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 >■ 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 >· 500 

Παράρτημα (Πίνακες επιτυχόντων διαγωνισμών) 5.000 ·' 250 

Δελτίο Βιομηχανικής Ιδιοκτησίας (Δ,Ε.Β,Ι.) 10.000 >■ 500 

Ανώτατου Ειδικού Δικαστηρίου (Α.Ε. Δ.) 3.000 » 150 » 

Ανωνύμων Εταιρειών & Ε.Π.Ε. 250.000 » 12.500 >■ 

Προκηρύξεων Α.Σ.Ε.Π. ___ 10 · 000 " _ 500 ..^ _ 

ΓΙΑ ΟΛΑ ΤΑ ΤΕΥΧΗ Ε ΚΤΟΣ Α.Ε. & Ε.Π.Ε. _ 200.000 » _ 10 000 " _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφειου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 

μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλεςπόλειςαπόταΔημόσιαΤαμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το οργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00 εως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






